Subject: FW: PÄA ettepanekud TTOS eelnõule
From: "Ingrid Puurvee" <[email-masked]>
To: "SiM info" <[email-masked]>
Date: Fri, 21 Nov 2025 13:08:17 +0200

From: Kätlin Tänavots <[email-masked]>
Sent: Friday, November 21, 2025 10:39 AM
To: Ingrid Puurvee <[email-masked]>
Subject: PÄA ettepanekud TTOS eelnõule

Tere

Vabariigi Valitsuse 3. aprilli 2008. a määruse nr 75 „Tööõnnetuse ja
kutsehaigestumise registreerimise, teatamise ja uurimise kord“ muutmine
Vabariigi Valitsuse 3. aprilli 2008. a määruse nr 75 „Tööõnnetuse ja
kutsehaigestumise registreerimise, teatamise ja uurimise kord“ § 4 lõike 5
teine lause sõnastatakse järgmiselt: „Tööandja esitab lõikes 4 _1
nimetatud raporti kannatanule või tema huvide kaitsjale kirjalikult või
töökeskkonna andmekogu kaudu kolme tööpäeva jooksul pärast tööõnnetuse
uurimise lõpetamist.“.

Eelnõu seletuskiri sedastab, et eelnõuga tehtava muudatuse eesmärk on
laiendada tööandja võimalusi infot edastada, võimaldades seda teha ka
elektrooniliselt töökeskkonna andmekogu kaudu.

Päästeamet teeb ettepaneku, et teavitus võiks minna ka lisaks eesti.ee
portaali kui kannatanu kohta on raport tööinspektsiooni portaali laekunud
(hetkel sellist teavitust ei ole). Päästeameti hinnangul see aitaks
tagada, et raportid jõuaksid kannatanuteni kindlalt, isegi kui tema
e-posti aadress muutub või kui puudub kaitsjaks määratud isik.

Selline kahekanaline teavitussüsteem vähendaks riske, et oluline info võib
kaduma minna või kätte mitte jõuda.

Lisaks märgib Päästeamet, et TTOS-i §-dega 27_6 ja 27_7 , millega
sätestatakse uus väärteokoosseis ning mille kohaselt on TI-l õigus
karistada töötajat rahatrahviga kuni 50 trahviühikut, kui ta ei kasutanud
tööandja väljastatud isikukaitsevahendeid nõuetekohaselt või jättis need
üldse kasutamata ning sellega kaasnes oht töötaja enda või teiste
töötajate tervisele või elule, võiks sätestada erisuse ja
isikukaitsevahendite kasutamise mitte kasutamise otsuse võiks jätta
asutusele.

Päästeamet selgitab: Teenistujatele on kehtestatud kohustus kanda pääste-
ja demineerimistööde teostamisel isikukaitsevahendeid, et tagada nende
ohutus ja tervise kaitse. Samas esineb töökorralduses olukordi, kus
isikukaitsevahendite kandmine ei ole vajalik, kuna tegevuste iseloomu
tõttu puudub otsene oht või tingimused seda ei nõua.

Sellisteks olukordadeks võib olla näiteks suvel pikaajalise metsa
kustutustööde tegemine või kulu põlengu likvideerimine, kus ei kanta
roobade jopet, kuna tuleohu likvideerimisel kasutatakse peamiselt
luudasid, mistõttu puudub otsene kokkupuude leegiga ning tuleohu tase on
madal. Sellise erandi tegemiseks antakse teenistujale eraldi luba
vastavalt päästetöö või demineerimistöö juhilt, kes hindab konkreetse
tööohutuse olukorda ja riske.

Kätlin Tänavots

Õigusosakond

õigusloome jurist

+372 5567 0809

 <mailto:[email-masked]> [email-masked]

PÄÄSTEAMET

Raua 2 | 10124 Tallinn

 <https://www.paasteamet.ee> paasteamet.ee

 <https://www.olevalmis.ee> olevalmis.ee

 <https://ohutusportaal.paasteamet.ee> ohutusportaal.paasteamet.ee

 <https://www.facebook.com/paasteamet>

 <https://www.instagram.com/paasteamet_eesti>

 <https://ee.linkedin.com/company/estonian-rescue-board>